open-index/open-wikipedia-markdown huggingface dataset:
Mormonin uhri

**Mormonin uhri** (myös *Mormoonin uhri*, ) on vuonna 1911 valmistunut tanskalainen mykkäelokuva. August Blomin ohjaaman melodraaman pääosaa esittää Valdemar Psilander.

## Juoni
Mormonipappi Larsson suostuttelee Ninan lähtemään mukanaan Utahiin, jossa hän aikoo tehdä hänestä jalkavaimonsa. Matkalla Nina muuttaa mielensä, mutta Larsson huumaa naisen ja salakuljettaa hänet Amerikkaan. Ninan veli Olaf ja sulhanen Sven Berg jäljittävät Ninan Salt Lake Cityyn, jossa he onnistuvat vapauttamaan hänet. Larsson saa surmansa omasta luodistaan.

## Näyttelijät

## Tuotanto ja vastaanotto
Nordisk Films Kompagnin tuottama *Mormonin uhri* kuuluu valkoista orjakauppaa käsittelevien ”eroottisten melodraamojen” sarjaan. Mormoniyhteisön herättämät epäluulot ja pelot olivat sopiva teema, jonka avulla elokuvan raflaava sisältö voitiin naamioida varoittavaksi esimerkiksi psyykeltään heikkoina pidetyille naisille. *Mormonin uhri* heijastaa myös yleisempää yhteiskunnan modernisaation herättämää epävarmuutta. Kokonaan Tanskassa kuvattu elokuva on yksityiskohdiltaan täysin epäuskottava, mutta tuolloin vielä tottumaton elokuvayleisö ei ilmeisesti kiinnittänyt huomiota sen puutteisiin.

Kansainväliselle yleisölle suunnattu *Mormonin uhri* oli suuri yleisömenestys varsinkin Britanniassa ja Yhdysvalloissa. Se aloitti mormonivastaisten elokuvien sarjan, jonka käyttövoimana olivat mormonien harjoittama moniavioisuus ja yhteisön historialliset konfliktit muun väestön kanssa. Yhdysvaltojen mormoniyhteisö yritti turhaan saada *Mormonin uhrin* kielletyksi, mikä lisäsi ennestään yleisön kiinnostusta sitä kohtaan. Mormonivastaisten elokuvien sarja sai yhteisön kiinnostumaan kuvastaan valkokankaalla ja käyttämään elokuvaa myös oman propagandansa välineenä.

*Mormonin uhria* esitettiin Suomessa kolme viikkoa Tanskan-ensi-illan jälkeen. Elokuvaan liitettyä tendenssiä kuvastaa *[[Helsingin Sanomat|Helsingin Sanomissa]]* julkaistu Lyyra Teatterin mainos:

:»Kuten tiedetään on Mormoonin uskonto erittäin ahdasmielinen, joka juuri tämän vaippansa alle kätkee paljon kaikellaista saastaa, joka ei kärsi päivänvaloa, sillä tähän uskontoon kuuluu paljon kaikenlaatuista väkeä, enimmäkseen rappiolle joutuneita neroja ja seikkailjoita – joilla on rikollinen mieli, mutta aina luja, rautainen toiminnan kyky. Yllämainittu elokuva esittää erään mormoonin rikosta.»

Suomessa mormonismi ei liene ollut kovin ajankohtainen aihe, mutta *Mormonin uhri* aiheutti toisenlaisen, elokuvien maahantuontiin liittyneen skandaalin. Frans Engström väitti hankkineensa elokuvaan yksinoikeuden Olympia Teatteria varten suoraan Nordisk Filmsiltä, kun taas Lyyran omistanut Hjalmar V. Pohjanheimo oli vuokrannut sen Pietarista. Pohjanheimon nostamassa kunnianloukkausjutussa Engström tuomittiin lopulta sakkoihin.

## Lähteet

## Aiheesta muualla
*
Capsule Communicator

**Capsule Communicator** (**CAPCOM**) on avaruusalusten lennonjohdossa henkilö, jonka tehtävänä on puhua astronauttien kanssa. Esimerkiksi Apollo 11-lennolla oli 4 CAPCOMia. Kyseinen lyhenne luotiin miehitettyjen avaruuslentojen alkuaikoina, jolloin alukset olivat kapseleita. Nykyään tehtävänimikkeenä käytetään titteliä Spacecraft Communicator. Nykyisin usein tehtävää hoitaa lennonjohdossa astronautin koulutuksen saanut henkilö.

## Lähteet
Krapit

**Krapit** eli **värimatarat** (*Rubia*) on kasvisuku matarakasvien heimossa ja matarakasvien tyyppisuku. Siihen kuuluu 88 lajia. Useita krappeja viljellään värikasvina.

## Krappilajeja
* Makaronesiankrappi eli makaronesianvärimatara (*Rubia agostinhoi*)
* Rohtokrappi (*Rubia cordifolia*)
* Kanariankrappi eli kanarianvärimatara (*Rubia fruticosa*)
* Pensaikkokrappi eli pensaikkovärimatara (*Rubia peregrina*)
* Pensaskrappi eli pensasvärimatara (*Rubia tenuifolia*)
* Värikrappi eli aitovärimatara, värimatara, krappi, krappivärimatara (*Rubia tinctorum*)

## Lähteet

## Aiheesta muualla
* Finto: Kassu – Kasvien suomenkieliset nimet: Krapit eli värimatarat (''Rubia'')
* Suomen Lajitietokeskus: Krapit – ''Rubia''
* ITIS: ''Rubia'' 
* United States Department of Agriculture (USDA): ''Rubia'' 
* Flora of China: ''Rubia''
Hermann Weyl

**Claus Hugo Hermann Weyl** (9. marraskuuta 1885 Elmshorn bei Hamburg – 8. joulukuuta 1955 Zürich) oli saksalainen matemaatikko. Hänet luetaan yhdeksi 1900-luvun tärkeimmistä matemaatikoista, ja hän oli työllään kenttä- ja ryhmäteorian saralla luomassa teoreettisen fysiikan perustaa.

Hän opiskeli matematiikkaa Göttingenissä vuosina 1904–1908 ja jatkoi opiskeluaan Zürichin teknillisessä korkeakoulussa vuoteen 1913 asti.

Weyl opetti Princetonin Institute of Advanced Studyssa vuosina 1933–1951 matematiikkaa, mutta keskitti tutkimustyönsä moderniin fysiikkaan: pääasiassa suhteellisuusteoriaan ja kvanttimekaniikkaan.

## Teoksia
* Raum, Zeit und Materie (1918)
* Gruppentheorie und Quantenmechanik (1928)
* The Open World (1932)
* Mind and Nature (1934)

## Lähteet
Ugandan protektoraatti

**Ugandan protektoraatti** oli brittiläisen imperiumin protektoraatti Afrikassa vuodesta 1894 vuoteen 1962. Vuonna 1893 Imperial British East Africa Company siirsi pääosin Bugandasta koostuvan alueen hallinto-oikeudet Yhdistyneelle kuningaskunnalle. 

Vuonna 1894 Ugandan protektoraatti perustettiin, ja valta-aluetta laajennettiin Bugandan rajojen yli käsittämään alueen, joka käsitti suurimmilta osin nykyisen Ugandan rajat. 

## Lähteet

## Aiheesta muualla
The Orville

**The Orville** on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox-kanavalla 1. tammikuuta 2018.

The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) -nimiselle keskikokoiselle tutkimusalukselle 400 vuoden päässä tulevaisuudessa.

## Näyttelijät

## Tuotanto
Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita *[[Hämärän rajamailla]]* ja *[[Star Trek (alkuperäinen sarja)|Star Trek]]* sarjoista.

Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill.

Sarja uusittiin toiselle kaudelleen marraskuussa 2017. Ensimmäiset kaksi kautta esitettiin Foxin kanavalla ja kolmannen kauden esittäminen alkoi Hulun palvelussa kesäkuussa 2022.

## Lähteet

## Aiheesta muualla
* The Orville Fox.comissa  
* 
* The Orville Rotten Tomatoesissa
Formoosireaktio

**Formoosireaktio** on kemiallinen reaktio, jossa formaldehydi reagoi emäksisissä olosuhteissa muodostaen hiilihydraatteja. Ensimmäisen kerran reaktion raportoi venäläinen kemisti Aleksandr Butlerov vuonna 1861. Formoosireaktio on tärkeässä osassa elämän alkuperää koskevissa teorioissa ja astrobiologiassa, koska sen välivaiheita esiintyy tähtienvälisessä aineessa.

## Reagenssit ja mekanismi
Butlerov havaitsi formaldehydin muodostavan emäksisessä vesiliuoksessa noin 20 eri hiilihydraattia sisältävän seoksen. Reaktiolle mekanismin esitti ensimmäisenä Ronald Breslow. Formaldehydi reagoi kondensaatioreaktiolla emäksisissä olosuhteissa kahdenarvoisen kationin esimerkiksi kalsiumionin läsnä ollessa muodostaen glykolialdehydiä. Glykolialdehydi reagoi näissä olosuhteissa edelleen glyseraldehydiä, joka voi edelleen isomeroitua dihydroksiasetoniksi. Nämä alkoholit reagoivat edelleen muodostaen tetrooseja, pentooseja ja heksooseja. Formoosireaktio on autokatalyyttinen, sillä ensimmäisessä vaiheessa muodostuva glykolialdehydi muodostaa kalsiumionin kanssa kompleksin, joka katalysoi glykolialdehydin muodostumista formaldehydistä. Reaktiotyypiltään formoosireaktion vaiheet ovat aldoliadditioita. Butlerovin raportoimana muodostuu eri sokereiden raseeminen seos, mutta kiraalisten yhdisteiden esimerkiksi L-aminohappojen on havaittu katalysoivat D-konfiguraation omaavien hiilihydraattien muodostumista.
:

## Formoosireaktio ja elämän alkuperä
Formoosireaktio on tärkeä elämän alkuperän kannalta, koska se antaa selityksen hiilihydraattien muodostumiselle yksinkertaisista lähtöaineista. Ongelmana on, että reaktio tarvitsee 1&ndash;2 % formaldehydipitoisuuden toimiakseen tehokkaasti ja koska formaldehydi on hyvin reaktiivinen molekyyli on luonnossa tällaisen pitoisuuden saavuttaminen vaikeaa. Toinen ongelma on, että formoosireaktio on epäspesifinen reaktio, joka tuottaa suuren joukon eri hiilihydraatteja, mutta hyvin vähän elämälle tärkeää riboosia, koska riboosi reagoi hyvin helposti muiksi hiilihydraateiksi formaldehydin kanssa. Eräiden boraattimineraalien kuten booraksi ja colemaniitti kuitenkin pysäyttävät formoosireaktion riboosin asteelle. Tämä johtuu siitä, että riboosi muodostaa näiden mineraalien kanssa rengasrakenteisen boraattiesterin, joka ei reagoi eteenpäin formaldehydin kanssa. Formaldehydiä ja glykolialdehydiä on spektroskooppisten tutkimusten perusteella havaittu muun muassa tähtienvälisessä aineessa ja komeetoissa.

## Lähteet
Imagine (tietokoneohjelma)

**Imagine** (myös nimellä **Imagine 3D**) oli Impulse, Inc:n kehittämä Amigalle julkaistu 3D-grafiikan säteenseuranta ja mallinnusohjelma. 

Ohjelma on kehitetty yrityksen aiemman TurboSilver-ohjelman pohjalta, jonka yhtiö esitteli vuonna 1986 AmiEXPOssa.

Ohjelman ensimmäinen versio julkaistiin vuonna 1990.

Version 5 julkaisun jälkeen kehityksessä on ollut mukana tuki PowerPC-suorittimille ohjelman versioon 6.

## Lehdistössä

Amiga Magazine vertaili ohjelman versiota 2.0 Caligari -ohjelman versioon 2.0 vuonna 1992. Lehti esitteli ohjelman versiota 3.0 vuonna 1994.

Ohjelman versio 4.0 on julkaistu CU Amiga -lehden kansilevykkeellä vuonna 1997.

## Katso myös
* Sculpt 3D
* VideoScape 3D

## Lähteet

## Aiheesta muualla
* Harrastajasivusto
François Civil

**François Civil** (s. 29. tammikuuta 1989) on ranskalainen näyttelijä. Hän on näytellyt muun muassa elokuvissa *[[As Above/So Below]]* ja *[[Frank (elokuva)|Frank]].*

## Osittainen filmografia

## Lähteet

## Aiheesta muualla
Kustaa Vaasa (täsmennyssivu)

**Kustaa Vaasa** voi tarkoittaa ainakin seuraavia:

*Kustaa Vaasa (1496–1560), Ruotsin kuningas
*Kustaa Eerikinpoika Vaasa (1568–1607), Ruotsin kruununprinssi
*Kustaa, Vaasan prinssi (1799–1877), Ruotsin kruununprinssi
**[[Kustaa Vaasa (lehti)|Kustaa Vaasa]]*, Suomessa 1939–1943 ilmestynyt äärioikeistolainen lehti
* *[[Kustaa Vaasa (näytelmä)|Kustaa Vaasa]]* (*Gustav Vasa*), August Strindbergin näytelmä vuodelta 1899
**[[Kustaa Vaasa (elokuva)|Kustaa Vaasa]]* (*Gustaf Wasa*), kaksiosainen ruotsalainen mykkäelokuva vuodelta 1928
**[[Kustaa Vaasa (televisioelokuva)|Kustaa Vaasa]]*, suomalainen televisionäytelmä vuodelta 1969
**[[Kustaa Vaasa (ooppera)|Kustaa Vaasa]]*, tšekkiläisen Leopold Koželuhin säveltämä ooppera 1800-luvun alusta
LightWave 3D

**LightWave 3D** on NewTekin kehittämä säteenseuranta- ja 3D-grafiikan mallinnusohjelma.
Ohjelma on julkaistu Amigalle vuonna 1990 Video Toaster -laajennuskortin yhteydessä. Ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman.
CGI-grafiikan teosta tuli merkittävästi halvempaa kun Lightwave tuli kaupallisesti saataville.

Ohjelmaa on käytetty *[[Babylon 5]]* -televisio-ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta. Myös *[[SeaQuest DSV]]:n* teossa on käytetty LightWavea.

Ohjelma oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille ohjelma oli varsinainen syy ostaa kortti.
Screamer oli NewTekin kehittämä renderöintilaitteisto, josta DeskStation Technology julkaisi supistetun version nimeltä Raptor: Raptor liitettiin Toasterilla varustettuun tietokoneeseen Ethernet-kortilla ja sitä ohjattiin LightWaven erikoisversiolla.

*[[Star Trek: Voyager]]* -sarjan teossa käytettiin rinnakkain ohjelman versioita Amigalle ja SGI:n työasemille.

Ohjelmasta on julkaistu versiot myös muun muassa Silicon Graphicsin (SGI) työasemille, Windowsille ja OS X:lle. 

## Katso myös
* VideoScape 3D

## Lähteet
Nomi (täsmennyssivu)

**Nomi** voi viitata johonkin seuraavista:

* Nomi, kaupunki Japanissa
* ''Nomi'', japanilainen sota-alus toisessa maailmansodassa
* Nomi Enckell, suomalainen laulaja-lauluntekijä
* Klaus Nomi (1944–1983), saksalaissyntyinen laulaja
Hayakawa Shobō

**Hayakawa Publishing Corporation** () on japanilainen kustantamo. Yhtiö julkaisee muun muassa *[[S-F Magazine]]* tieteiskirjallisuuslehteä, jonka lukijaäänestyksen perusteella jaetaan Hayakawa-palkinto.

Yhtiö julkaisee kirjoja useilla eri nimikkeillä:

* Hayakawa Mystery
* Hayakawa SF Series 
* Hayakawa Library 
* Hayakawa Novels
* Hayakawa Nonfiction
* Kaigai SF Novels
* Mysterious Press Books 
* Shin Hayakawa SF Series 
* Hayakawa Bunko
** Hayakawa Bunko SF
** Hayakawa Bunko JA
*** Hayakawa Comic Bunko 
*** Jisedaigata Sakka no Real Fiction 
** Hayakawa Mystery Bunko
** Hayakawa Engeki Bunko
* Hayakawa Mystery World
* Hayakawa SF Series J-Collection
* Sōzōryoku Bungaku
* Hayakawa Shinsho Juice
Barzan

**Barzan** on kaupunki Pohjois-Irakissa. Kaupunki on syrjäinen ja taloudellisesti vähäpätöinen ja se tunnetaankin parhaiten barzanien kurdiheimon kotiseutuna.

## Maantiede
Barza sijaitsee Pohjois-Irakissa lähellä maan Turkin vastaista rajaa Shirinvuoren ja ylisen Zabjoen välissä. Alue on vuoristoista ja koostuu metsäisistä laaksoista. Alueelle on ehdotettu muodostettavan kansallispuisto. Lähialueen vuoret ovat tärkeitä paikallisille lajeille, joista lähistöllä tavataan esimerkiksi besoaarivuohia. Alue on yksi harvoista paikoista Irakin Kurdistanissa, joissa villivuohet ovat vielä melko yleisiä. Barzani heimo on pitänyt pitkään yllä vuohien metsästyskieltoa. Paikallisten mukaan alueella on havaittu myös leopardeja.

## Historia
Sharaf Khan Bidlisi mainitsi nykyisen Barzanin kirjassaan Sharafnama nimellä *Baziran* ja kirjoitti sen kuuluvan Bahdinanin mireille. 1840-luvulla suufilaiseen Naqshbandi-veljeskuntaan kuulunut šeikki Abdul Rahman asettui Barzaniin ja hänestä tuli Barzanien suvun ja heimon ensimmäinen edustaja. Barzaniin pyrittiin luomaan eräänlainen utopistinen yhteiskunta, jonne toivotettiin tervetulleeksi pakolaisia muilta alueilta. Barzanin barzanit joutuivat kuitenkin nopeasti yhteenottoihin lähiseudun voimakkaan zibarien heimon kanssa. Barzanin šeikit tulivat tunnetuiksi sotiessaan osittamastaan kyvykkyydestään ja uskonnollisina johtajina. Yksi heistä oli Mustafa Barzani, jonka vaatimaton hauta sijaitsee Barzanissa. Ennen vuotta 1991 kylä tuhoutui kaikkiaan 16 kertaa paikallisten ja keskushallinnon yhteenotoissa. Sittemmin se on jälleenrakennettu. 

## Lähteet
CGI (grafiikka)

**CGI-grafiikka** () on tietokoneohjelmalla tuotettua grafiikkaa, jota käytetään taiteena, painetussa mediassa, tv-ohjelmissa ja elokuvissa, videopeleissä ja tietokonesimulaatioissa. Erityisesti *CGI-animaatio* viittaa elokuvissa käytettyihin kohtauksiin.
Tietokonekerroskuvaus käyttää tietokoneella luotuja kuvia.

Tuotettu grafiikka voi pyrkiä fotorealismiin tai piirrosanimaation näköisyyteen. Eräänä tavoitteena fyysinen realismi tai aidonkaltainen liike.

CGI-grafiikka on filmiteollisuudessa "visuaalisten efektien" (VFX) muoto, joka viittaa jälkituotannossa tekemiseen. Vastakohtana tälle ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte-maalaukset ja kameratoiminnot. *[[Jurassic Park]]* (1993) vakuutti jotkin elokuvantekijät että CGI-grafiikalla pystyttiin tekemään elävän näköistä kuvaa.
CGI-grafiikkaa ajatellaan halvempana, mutta toisen näkemyksen mukaan siinä saadaan enemmän vastinetta rahalle ja sitä voi muokata enemmän.

## Katso myös
* Säteenseuranta
* 3D-grafiikka
* Kolmiulotteinen mallinnus

## Lähteet

## Aiheesta muualla
Tuuliot

**Tuuliot** (*Ifloga*) on asterikasvien (Asteraceae) heimoon kuuluva kasvisuku. Sukuun kuuluu 16 lajia.

Tuuliot muistuttavat tuulenlentoja eli sykerötuulenlentoja (*Filago*), joiden tieteellisestä nimestä tuulioiden tieteellinen nimikin on johdettu.

## Lajeja ja alalajeja
* *[[Ifloga ambigua]]*
* *[[Ifloga molluginoides]]*
* *[[Ifloga paronychioides]]*
* *[[Ifloga polycnemoides]]*
* *[[Ifloga repens]]*
* *[[tähkätuulio|Ifloga spicata]]* – tähkätuulio
** ''Ifloga spicata'' subsp. ''obovata'' – lapatähkätuulio
** ''Ifloga spicata'' subsp. ''spicata'' – nauhatähkätuulio
* *[[Ifloga verticillata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Ifloga''
The Man (The Killersin kappale)

**The Man** on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen viidenneltä albumilta *[[Wonderful Wonderful]]* (2017). ”The Man” ylsi Britannian singlelistalla parhaimmillaan sijalle 76.

Kappale julkaistiin 14. kesäkuuta 2017 digitaalisena latauksena ja suoratoistona ja sen musiikkivideo kaksi viikkoa myöhemmin videopalvelu YouTubessa.

## Kappaleet
### Digitaalinen lataus
# 

## Lähteet
Vällykit

**Vällykit** (*Lasiopogon*) on asterikasvien (Asteraceae) heimoon kuuluva kasvisuku. Sukuun kuuluu yhdeksän lajia.

Vällykkien (*Lasiopogon*) suvun tieteellinen nimi on eläinkunnassa yhden petokärpässuvun tieteellinen nimi.

## Lajeja
* *[[Lasiopogon brachypterus]]*
* *[[Lasiopogon debilis]]*
* *[[Lasiopogon glomeratus]]*
* *[[Lasiopogon glomerulatus]]*
* *[[Lasiopogon micropoides]]*
* *[[Lasiopogon minutus]]*
* *[[tupsuvällykki|Lasiopogon muscoides]]* – tupsuvällykki
* *[[Lasiopogon ponticulus]]*
* *[[Lasiopogon volkii]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Lasiopogon''
Lasiopogon

***Lasiopogon*** on tieteellinen suvun nimi, joka voi tarkoittaa kasvisukua tai hyönteissukua.

* *Lasiopogon* on vällykkien suku asterikasvien (Asteraceae) heimossa.
* *Lasiopogon* on suku petokärpästen (Asilidae) heimossa, Stichopogoninae-alaheimossa.
Syke (SIG:n albumi)

__NOTOC__
**Syke** on raisiolaisen SIG-yhtyeen huhtikuussa vuonna 1983 julkaisema studioalbumi. Albumin tunnetuimmat kappaleet ovat *Älä sinä huoli* ja *Lapsuus & lapsellisuus*.

## Suosio

Sigin suosio laski levyn julkistamisen aikoihin.
Levyä myytiin noin 8000-10000 kappaletta. Mutta syntikkapop-kappale "Älä sinä huoli" oli Radion Jokamiehen soittolistalla pitkään kärkisijalla.

Albumi nousi Suomen virallisen listan sijalle 16, ja pysyi listalla yhteensä seitsemän viikkoa .

## Kappaleet
Kaikki kappaleet säveltänyt ja sanoittanut Matti Inkinen, ellei toisin mainittu.

### A-puoli
#
#
#
#
#

### B-puoli
#
#
#
#
#

## Kokoonpano
* Matti Inkinen – laulu
* Rauno Linja-aho – kitara
* Ari Hemmilä – basso
* Jukka Merisaari – rummut
* Juha Oksanen – kosketinsoitin, taustalaulu

+

* Risto Hemmi – äänittäjä, miksaaja

## Lähteet
* 

## Viitteet

## Aiheesta muualla
* ''Syke'' discogs.com -sivustolla
Hamed Abdel-Samad

**Hamed Abdel-Samad** (; s. 1. helmikuuta 1972 Kairo) on saksalais-egyptiläinen politiikan tutkija ja kirjailija. 

## Elämä
Abdel-Samad syntyi egyptiläisille vanhemmille 1. helmikuuta 1975 Kairossa. Hän oli perheen viidestä lapsesta kolmas. Abdel-Samadin isä oli sunnimuslimi ja imaami.   

Vuonna 1995 Abdel-Samad muutti Saksaan ollessaan 23-vuotias. Pian saapumisensa jälkeen hän meni naimisiin itseään 18 vuotta vanhemman opettajan kanssa.  

## Julkisuus
Abdel-Samad nousi Saksassa julkisuuteen vuonna 2009 kirjoitettuaan teoksen *Mein Abschied vom Himmel* (). Abdel-Samadin mukaan hän kirjoitti kirjan oppiakseen ymmärtämään omaa elämäänsä liittyvät ristiriitaisuudet. Kirjan tarkoituksena ei ole tarjota ratkaisua islamilaiseen kulttuuriin, mutta ei myöskään kehottaa ketään hylkäämään islaminuskoa. Kirjan julkaisu aiheutti Egyptissä vastustusta ja erimielisyyksiä. Abdul-Samadia vastaan esitettiin fatwa eli islamilaiseen kulttuuriin kuuluva uskonoppineen antama uskonnollinen lausuma tai tulkinta ja Abdel-Samad otettiin poliisin suojelukseen. 

Abdel-Samad vaatii, että Euroopassa asuvat muslimit harjoittaisivat uskontoaan ilman sharia-lakia, jihadismia, sukupuoleen perustuvaa erottelua, käännytystyötä ja "oikeutusmentaliteettia". Hän kritisoi saksalaista poliittista järjestelmää islamiin kohdistuvien pelkojen huomiotta jättämisestä suvaitsevaisuuden nimissä. Abdel-Samadin mukaan tämä pelkojen sivuuttaminen on aiheittanut paheksunnan kantaväestön keskuudessa.

Abdel-Samad osallistui saksalaiseen islaminuskoa käsittelevään konferenssiin, joka pidettiin Saksan liittovaltion sisäasiainministerin Thomas de Maiziéren pyynnöstä. 

Syksyllä 2010 Abdel-Samad osallistui toimittaja Henryk M. Broderin kanssa 30&nbsp;000 kilometrin mittaiselle ajomatkalle Saksan läpi viisiosaisessa televisiosarjassa. 

Egyptiläisen salafi-islamistisen kanavan Al-Hafezin 7. heinäkuuta 2013 lähettämässä haastattelussa egyptiläinen tiukanlinjan pappi ja Al-Azharin yliopiston professori Mahmoud Shaaban syytti Abdel-Samadia harhaoppisuudesta ja ilmoitti, että "hänet on tapettava vääräuskoisuudesta... ellei hän peru puheitaan." Shaaban totesi myös, että "sen jälkeen, kun hän on kohdannut todisteet, hänen tappamisensa on sallittua, jos Egyptin hallitus ei sitä tee." 

Vuonna 2015 Abdel-Samad käynnisti virallisella arabiankielisellä Youtube-kanavallaan ohjelman *Ṣundūq al-Islām* (eng. *Box of Islam*). Syyskuussa 2017 kanavalla oli yli 52 000 suosittelijaa ja yli 12,4 miljoonaa katselukertaa. 

Berliinin poliisi kuulusteli Abdel-Samadia väitetystä kapinanlietsomisesta vuonna 2016. Abdel-Samad ja saksalainen sanomalehti *[[Die Welt]]* kritisoivat tätä hyökkäyksenä sananvapautta vastaan. 

## Väitetty sieppaus
Egyptiläiset uutissivustot kertoivat sunnuntaina 24. marraskuuta 2013 Abdel-Samadin sieppauksesta, jonka takana olivat tuntemattomat henkilöt. Tämän jälkeen keskiviikkona 27. marraskuuta 2013 kuitenkin ilmoitettiin Abdel-Samadin tulleen uudestaan esiin. Abdel-Samadin äiti kielsi huhut sieppauksesta.
Sudet (albumi)

__NOTOC__
**Sudet** on SIG:n studioalbumi, joka julkaistiin maaliskuussa vuonna 1981.  Levyllä on mukana mm "Jos sä rakastat mua", "Tänä yönä" ja "Elämä vie minua".
*Metsurin koira* on parodia Jätkän humpasta.

## Menestys

Sigin "Sudet" levyä myytiin noin 20 000 kappaletta.

Se debytoi Suomen virallisen listan (myyntilista) kymmenennellä sijalla, ja pysyi listalla yhteensä seitsemän viikkoa. . "Mitä Suomi soittaa"-kirjan ja Suosikin mukaan myyntilistasijoitus oli 16, ja albumi pysyi listalla kuukauden ajan. Soundin vuoden 1981 äänestyksen mukaan albumi oli vuoden 26. paras albumi.

## Kappaleet
Kaikki kappaleet kirjoittanut Matti Inkinen, ellei toisin mainittu.

#
#
#
#
#
#
#
#
#
#
#
#

## Kokoonpano
* Matti Inkinen – laulu
* Timo Kilpinen – kitara
* Rauno Linja-aho – kitara
* Ari Hemmilä – basso
* Matti Ranta – rummut
* Juha Oksanen – kosketinsoitin

## Lähteet
* 

### Viitteet

## Aiheesta muualla
* ''Sudet'' discogs.com -sivustolla
*Suomi soi 4,
*Lassila, Juha: Mitä Suomi soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990)
Ri Yong-ho

**Ri Yong-ho** (; s. 10. heinäkuuta 1956,Pjongjang) on pohjoiskorealainen poliitikko ja diplomaatti, joka toimi Pohjois-Korean ulkoministerinä vuosina 2016–2020.

Ri Yong-holla on pitkä ura ulkopolitiikassa ja häntä on kuvailtu ”taitavaksi neuvottelijaksi”. Hän aloitti uransa Pohjois-Korean ulkoministeriössä vuonna 1978. Hän on työskennellyt Zimbabwen ja Ruotsin suurlähetystöissä sekä ulkoasiainneuvoksena.

Syyskuun lopulla 2017 Ri Yong-ho syytti Yhdysvaltain presidenttiä Donald Trumpia ”sodan julistamisesta” Pohjois-Koreaa vastaan. Rin mukaan Pohjois-Korealla on oikeus ampua alas yhdysvaltalaiset pommikoneet.

Vuonna 2023 raportoitiin, että Ri Yong-ho oli menettänyt asemansa, mutta ei ollut selvää onko hänet myös teloitettu.

## Lähteet

## Aiheesta muualla
Etuosto-oikeus

**Etuosto-oikeus** on kiinteistön kaupan yhteydessä käytetty käsite jonkin asianosaisen osapuolen oikeudesta asettua ostajan edelle.

Käsitettä käytetään Suomessa ja Ruotsissa varsinkin kunnan etuosto-oikeuden yhteydessä, kun kunta on lain mukaan oikeutettu ostamaan sisällään olevan kiinteistön alkuperäisen ostajan sijasta. 

Etuosto-oikeus esiintyy myös muissa yhteisöissä ja voi kohdistua myös immateriaalisiin oikeuksiin kuten mm. levityssopimuksiin. Jos tämä oikeus ei kohdistu tai virheellisesti kohdistuu muihin kuin laillisiin oikeudenomistajiin, voidaan heidän oikeudenmenetyksensä korvata. Sopimus voidaan jopa riitauttaa sillä perusteellä että myyjä on neuvotellut etuosto-oikeuden omistajan kanssa niin että sitä voidaan käyttää hyväksi.

## Kunnan etuosto-oikeus kiinteistökaupassa

Kunnan etuosto-oikeudesta säädetään Suomessa etuostolaissa, Norjassa laissa leasing-oikeuksista (Lov om løysingsrettar) ja Ruotsissa laissa etuosto-oikeudesta (Lag om förköpsrätt).
Betchworthin rautatieasema

**Betchworthin rautatieasema** on rautatieasema Betchworthin kylässä Surreyssä. Se sijaitsee North Downs Linen varrella.

Asema avattiin 4. heinäkuuta 1849. Sitä käytti 14&nbsp;972 matkustajaa kaudella 2015–2016.

## Lähteet
* 

### Viitteet
Veijonen

**Veijonen** on sukunimi, joka on muun muassa seuraavilla suomalaisilla henkilöillä:

*Juha Veijonen (s. 1959), näyttelijä
*Kalevi Veijonen (1922–2007), näytelmäkirjailija
*Onni Veijonen (1898–1944), näyttelijä, Juha Veijosen isoisä
Lucky Air

**Lucky Air** (, pinyin: Xiángpéng Hángkōng Gōngsī) on kiinalainen lentoyhtiö, jonka kotipaikka on Kunming Changshuin kansainvälinen lentoasema Kunmingissa, Yunnanin maakunnassa, Kiinassa. Lentoyhtiö perustettiin vuonna 2004. Se on nykyään Hainan Airlinesin tytäryhtiö.

Lucky Air suunnitteli, että se lentäisi 17. tammikuuta 2018 lähtien ensin Kunmingista Chengduun ja jatkaisi sieltä lyhyen pysähdyksen jälkeen Helsinkiin. Lentoreittiä olisi lennetty Airbusin A330-laajarunkokoneilla kahdesti viikossa. Yhtiö kuitenkin luopui suunnitelmastaan.

## Lähteet

## Aiheesta muualla
Indietronica

**Indietronica** (tunnettu myös nimellä **indie electronic**) on musiikin tyylilaji, joka yhdistää indiemusiikkia, electronicaa, rockia sekä popia keskenään. Tyypillisiä indietronicassa käytettäviä instrumentteja ovat muun muassa kosketinsoitin, syntetisaattori, sampleri sekä rumpukone. 

## Lähteet
Dreampop

**Dreampop** (tai **dream pop**) on vaihtoehtorockin alalaji, joka kehittyi Yhdistyneessä kuningaskunnassa 1980-luvun alussa. Dreampopissa on olennaista keskittyminen tunnelmaan ja tekstuuriin yhtä paljon kuin melodiaankin. Tyylilaji kehittyi vaihtoehtorockin lisäksi myös goottirockista.

## Tyylilajin edustajia
* Cocteau Twins
* Julee Cruise
* My Bloody Valentine

## Lähteet

## Aiheesta muualla
Kivu

**Kivu** on alue Itä-Afrikan hautavajoamassa sijaitsevan Kivujärven ympärillä. Alue jakaantuu järven länsirannan Kongon demokraattisen tasavallan ja itärannan Ruandan kesken.

Kongon demokraattisessa tasavallassa Kivun alue oli aiemmin yhtenäinen hallintoalue (region), jonka pääkaupunki oli Bukavu. Alue on jaettu 1986 Pohjois-Kivun, Etelä-Kivun ja Manieman maakuntiin (province).

## Katso myös
* Kivun konflikti
Nonit

**Nonit** (*Morinda*) on kasvisuku matarakasvien heimossa. Siihen kuuluu 43 tropiikissa esiintyvää lajia. Tunnetuin laji noni on Aasiassa ja Australiassa alkuperäisenä kasvava puu, joka on tunnettu viljelykasvina, ravinto-, lääke- ja värikasvina.

## Nonilajeja
Sukuun sisältyy kolme suomeksi nimettyä kasvia:
* tansaniannoni (*Morinda asteroscepa*)
* noni eli hedelmänoni (*Morinda citrifolia*)
* mulperinoni (*Morinda royoc*)

## Lähteet

## Aiheesta muualla
* Suomen Lajitietokeskus: Nonit – ''Morinda''
* Finto: Kassu – Kasvien suomenkieliset nimet: Nonit (''Morinda'')
Fredrik IV (täsmennyssivu)

**Fredrik IV** voi tarkoittaa seuraavia hallitsijoita:

*Fredrik IV (1382–1439), Itävallan herttua
*Fredrik IV, Napolin kuningas Fredrik I:n (1452–1504) hallitsijanimi Sisilian kuninkaana
*Fredrik IV, keisari Fredrik III:n (1415–1493) hallitsijanimi Saksan kuninkaana
*Fredrik IV (1574–1610), Pfalzin vaaliruhtinas
*Fredrik IV (1671–1702), Holstein-Gottorpin herttua
*Fredrik IV (1670–1731), Tanskan kuningas
Out from Out Where

**Out from Out Where** on brasilialaisen muusikon Amon Tobinin neljäs julkaisu Ninja Tune -levy-yhtiöllä. Useat albumin kappaleista liukuvat yhdessä, luoden albumille jatkuvan tunnelman. Kappaleille ”Verbal” ja ”Proper Hoodidge” tehtiin videoleikkeet. ”Verbalin” videon ohjasi Alex Rutterford ja ”Proper Hoodidgen” videon Corine Stübi. CD-levy sisältää parannellun version ”Verbal”-kappaleesta. Kappale ”Mighty Micro People” esiintyy videopelissä *[[Need for Speed: Undercover]]*, elokuvassa *[[What the Bleep Do We Know!?]]* sekä iOS-pelissä *[[Eliminate Pro]]*. Vuonna 2010 albumille myönnettiin kultasertifikaatti Independent Music Companies Associationin toimesta, joka merkitsee vähintään 100&nbsp;000 myytyä kappaletta ympäri Eurooppaa.

## Kappaleet
# Back from Space – 4.52
# Verbal (feat. MC Decimal R.) – 3.55
# Chronic Tronic – 6.07
# Searchers – 5.45
# Hey Blondie – 4.31
# Rosies – 5.22
# Cosmo Retro Intro Outro – 4.07
# Triple Science – 4.58
# El Wraith – 5.59
# Proper Hoodidge – 5.26
# Mighty Micro People – 5.48

## Arvostelut
*AllMusic: 
*Almost Cool: 7.25
**[[Pitchfork]]*: 8.5
*ShakingThrough.net: 4.3

## Lähteet
Yrjö Parrakas

**Yrjö Parrakas** tai **Yrjö Rikas** (, *Georg der Reiche*; 27. elokuuta 1471 Meissen – 17. huhtikuuta 1539 Dresden) oli Saksin herttua ja Meissenin rajakreivi vuosina 1500–1539. Hänet muistetaan Martti Lutherin ja uskonpuhdistuksen vastustajana.

Yrjö Parrakkaan isä oli Albrekt Rohkea, joka sai vuoden 1485 Saksin jaossa Meissenin alueen ja herttuan arvon. Yrjöstä koulutettiin aluksi kirkonmiestä, mutta isoveljensä kuoltua hänet nimitettiinkin vuonna 1488 vain 17-vuotiaana herttuakunnan käskynhaltijaksi Albrektin ollessa sotaretkellä. Vuonna 1500 isänsä seuraajaksi tullut Yrjö vaihtoi viisi vuotta myöhemmin Freibergin ja Wolkensteinin nuoremman veljensä Henrikin perimään Friisinmaan käskynhaltijuuteen, jonka hän tosin myi vuonna 1515 Burgundin herttua Kaarlelle 100&nbsp;000 floriinilla päästäkseen eroon kapinoivasta alueesta.

Yrjö kannatti katolisen kirkon uudistamista ja suhtautui aluksi myötämielisesti reformaattorien aloitteisiin. Hän järjesti vuoden 1519 Leipzigin disputaation ja yhtyi vuoden 1521 Wormsin valtiopävillä esitettyihin valituksiin kirkon anekaupasta ja annaateista. Martti Lutherin ajauduttua avoimeen konfliktiin kirkon kanssa Yrjöstä tuli kuitenkin yksi Lutherin näkyvimpiä vastustajia Saksassa. Hän pyrki kaikin keinoin estämään luterilaisuuden leviämisen omassa valtakunnassaan, turvautuen sensuuriin ja karkotuksiin. Samaan aikaan hänen serkkunsa vaaliruhtinas Fredrik Viisas oli Lutherin tärkein suojelija ja myös hänen veljensä Henrik asettui uskonpuhdistajien puolelle. Kun Luther käänsi Raamatun saksaksi, Yrjö määräsi sihteerinsä Hieronymus Emserin tekemään kilpailevan saksannoksen, johon hän itse kirjoitti esipuheen. Yrjön johdolla Saksan katoliset ruhtinaat muodostivat vuonna 1525 niin sanotun Dessaun liiton.

Yrjö Parrakas sai liikanimensä siitä, että jäätyään leskeksi vuonna 1534 hän lopetti partansa leikkaamisen. Hänen puolisonsa oli Puolan prinsessa Barbara, kuningas Kasimir IV:n tytär. Heidän poikansa kuolivat ennen isäänsä, joten kruunu periytyi Yrjön veljelle Henrikille.

## Lähteet

## Aiheesta muualla
Kiprusoff

**Kiprusoff** on sukunimi, joka on muun muassa seuraavilla suomalaisilla henkilöillä:

*Jarmo Kiprusoff (1951–2024), jääkiekkomaalivahti, Marko ja Miikka Kiprusoffin isä
*Marko Kiprusoff (s. 1972), jääkiekkoilija
*Miikka Kiprusoff (s. 1976), jääkiekkomaalivahti.
Elomo

**Elomo** on sukunimi, joka on muun muassa seuraavilla suomalaisilla henkilöillä:

*Miika Elomo (1977–2025), jääkiekkovalmentaja ja entinen jääkiekkoilija
*Teemu Elomo (s. 1979), jääkiekkoilija
*Tommi Elomo (s. 1981), jääkiekkovalmentaja ja entinen jääkiekkoilija

## Lähteet
Bjørg Vik

**Bjørg Vik** (11. syyskuuta 1935 Oslo, Norja – 7. tammikuuta 2018) oli norjalainen kirjailija ja näytelmäkirjailija.

Bjørg opiskeli Journalistakademietissa ja työskenteli Porsgrunns Dagbladissa. Hänen esikoisteoksensa on 1963 ilmestynyt novellikokoelma *Søndag eftermiddag*. Hän oli Norsk Forfattersentrumin ja Pressens Faglige Utvalgin jäsen. 1960- ja 1970-luvulla Vikin teoksissa oli feministinen sävy, ja 1973 hän oli perustamassa aikakauskirja Sireneä.

Vikin teoksia on käännetty yli 30 kielelle, ja hän on ollut kolme kertaa Pohjoismaiden neuvoston kirjallisuuspalkinnon ehdokkaana.

Vikiltä on suomennettu kuunnelma *Tyttäret* (*Døtre*, suom. Annika Idström, Yleisradio 1981).

## Palkinnot ja tunnustukset
* Aschehougprisen 1974
* Bokhandlarprisen 1988
*Riksmålsforbundets litteraturpris 1972
*Kritikerprisen 1979, teoksesta *En håndfull lengsel*
*Cappelenprisen 1982
*Dobloug-palkinto 1987
*Bokhandlarprisen 1988, teoksesta *Store nøkler, små rom*
*Ibsenprisen 1992, teoksesta *Reisen til Venezia*
*Amalie Skram -palkinto 1996

## Teokset
**Søndag ettermiddag* – novellikokoelma 1963 
**Nødrop fra en myk sofa* – novellikokoelma 1966 
**Ferie* – radioteater 1967 
**Det grådige hjerte* – novellikokoelma 1968 
**Gråt, elskede mann* – romaani 1979 
**Kvinneakvariet* – novellikokoelma 1972 
**To akter for fem kvinner* – näytelmä 1974 
**Hurra, det ble en pike* – näytelmä 1974 
**Fortellinger om frihet* – novellikokoelma 1975 
**Gutten som sådde tiøringer* – lastenkirja 1976 
**Sorgenfri: fem bilder om kjærlighet* – näytelmä 1978 
**En håndfull lengsel* – novellikokoelma 1979 
**Det trassige håp* 1981 
**Snart er det høst* – novellikokoelma 1982 
**Fribillett til Soria Moria* – näytelmä 1984 
**En gjenglemt petunia* – novellikokoelma 1985 
**Jørgen Bombasta* – lastenkirja 1987 
**Små nøkler, store rom* – romaani 1988 
**Vinterhagen* – näytelmä 1990 
**Poplene på St. Hanshaugen* – romaani 1991 
**Reisen til Venezia* – näytelmä 1992 
**Den lange veien til et annet menneske* – novellikokoelma 1993 
**Elsi Lund* – romaani 1994 
**Gatenes magi* – kansankertomuksia 1996 
**Roser i et sprukket krus* – romaani 1998 
**Alt kvinner tilgir* – näytelmä 1999 
**Salong Saratustra* – näytelmä 2001 
**Forholdene tatt i betraktning* – novellikokoelma 2002 
**Søndag ettermiddag* – näytelmä 2003 
**Sensommer* – valikoima novelleja 2005 

## Lähteet

## Aiheesta muualla
* Bjørg Vik , Norske Dramatikeres Forbund
* Bjørg Vik , Cappelen Forlag
* Bjørg Vik , Cappelen Publisher
* Bjørg Vik, NRK Forfatter
* Bjørg Vik, Dagbladet Forfatter
* Bjørg Vik, Aftenposten Alex
Velhon morsian

**Velhon morsian** () on japanilainen manga, jonka on luonut Kore Yamazaki. Sarjaa julkaistaan Mag Gardenin Monthly Comic Garden -lehdessä. Sitä on ilmestynyt tähän mennessä 15 pokkarin verran. Suomessa mangaa julkaisee Punainen jättiläinen.

Sarja kertoo orvosta tytöstä nimeltä Chise Hatori, jolla on kyky nähdä yliluonnollisia asioita. Kallopäinen velho Elias Ainsworth ostaa hänet huutokaupasta ja ottaa hänet asumaan luokseen lähelle Lontoota. Chisestä tulee Eliaksen oppilas ja morsian.

Sarjasta tehty 24-osaisen animesarjan on tarkoitus alkaa lokakuussa 2017. Sarjasta on tehty myös kolmiosainen OVA.

## Lähteet

## Aiheesta muualla
*Sarjan arvostelu Animelehti.fissä
Muurahaispallot

**Muurahaispallot** (*Myrmecodia*) on kasvisuku matarakasvien heimossa. Siihen kuuluu 26 lajia.

Muurahaispallojen ekologia on poikkeuksellinen. Ne ovat puiden epifyytteinä kasvavia muurahaiskasveja (myrmekofyyttejä), joilla on mutualistinen suhde (symbioottinen laajassa merkityksessä) puissa elävien muurahaisyhdyskuntien kanssa. Muurahaispallon varren turvonnut mukulamainen tyviosa on sisältä käytävien täyttämä ja houkuttelee muurahaiset pesimään kasvin sisällä. Varren piikkinen rakenne suojaa muurahaisia vihollisilta. Vastineeksi kasvi saa tarvitsemansa ravinteet muurahaisten kuljettamasta orgaanisesta aineksesta ja muurahaispesän jätteistä.

Yhtä muurahaispallolajia, muurahaispalloa (*Myrmecodia echinata*, syn. *M. tuberosa*) viljellään huonekasvina.

## Lähteet

## Aiheesta muualla
* Finto: Kassu – Kasvien suomenkieliset nimet: ''Myrmecodia''
NBA-kausi 2017–2018

**NBA-kausi 2017–2018** oli NBA-koripallosarjan 72. kausi. Runkosarja alkoi 17. lokakuuta 2017 ja päättyi 11. huhtikuuta 2018, jonka jälkeen käynnistyivät pudotuspelit. Golden State Warriors voitti toisen peräkkäisen mestaruutensa voitettuaan neljättä kertaa peräkkäin loppuotteluissa kohtaamansa Cleveland Cavaliersin 4–0-otteluvoitoin.

## Tapahtumia

* Suomen Lauri Markkanen varattiin kesän  seitsemäntenä, mikä on kaikkien aikojen pienin suomalaispelaajan varausnumero. Markkasen varasi Minnesota Timberwolves, mutta hänet kaupattiin varaustilaisuuden aikana Chicago Bullsiin. Markkanen pelasi ennätysmäisen tulokaskauden ollen muun muassa historian nopeimmin 100 kolmen pisteen koria heittänyt tulokaspelaaja.
* Russell Westbrookista tuli NBA-historian ensimmäinen useammalla kaudella ja peräkkäisellä kaudella tripla-tuplan keskiarvoihin yltänyt pelaaja.

## Runkosarja
### Divisioonat

### Konferenssit

### Sijoituksen määrittäminen tasatilanteessa
Tasatilanteessa olevien joukkueiden järjestys sarjataulukossa määritetään seuraavasti:
# Keskinäisten ottelujen voittoprosentti;
# Divisioonan johtaja;
# Voittoprosentti saman divisioonan joukkueita vastaan;
# Voittoprosentti saman konferenssin joukkueita vastaan;
# Voittoprosentti saman konferenssin pudotuspeleihin selvinneitä joukkueita vastaan;
# Voittoprosentti toisen konferenssin pudotuspeleihin selvinneitä joukkueita vastaan;
# Korit kaikissa otteluissa.

### Pelaajatilastot

## Pudotuspelit

 divisioonan voittaja
**lihavoitu** ottelusarjan voittaja
*kursivoitu* joukkue, jolla kotikenttäetu

## Palkitut pelaajat

## Lähteet

## Aiheesta muualla

* Virallinen sivusto
Luettelo Äänekosken julkisista taideteoksista ja muistomerkeistä

**Luettelo Äänekosken julkisista taideteoksista ja muistomerkeistä** sisältää Äänekosken kaupungissa olevat pysyvät patsaat, muistomerkit ja muistolaatat. Äänekoskeen on liitetty Äänekosken mlk, Konginkankaan ja Sumiaisten kunnat sekä Suolahden kaupunki.

__TOC__

## Julkiset taideteokset, muistomerkit ja muistolaatat

## Lähteet

## Aiheesta muualla
* Muistomerkit, Äänekoski; Keski-suomi-portaali.fi
Sudet

**Sudet** voi tarkoittaa seuraavia:

* sudet, koirat (*Canis*), koiraeläinsuku; erityisesti
** susi (*Canis lupus*), petoeläin
* Sudet, kouvolalainen urheiluseura, johon kuuluvat:
** Sudet, jalkapalloseura
** Sudet, jääpalloseura
* Wiipurin Sudet, lappeenrantalainen jääpalloseura
* Sudet, SIG-yhtyeen albumi vuodelta 1982
Westeri

**Westeri** on Tampereelle Tesomajärven kaupunginosaan keväällä 2018 valmistunut liikekeskus. Pääliikkeenä toimii K-Supermarket Westeri, jonka yhteydessä palvelevat Postin ja Matkahuollon pisteet. Kauppakeskuksen muita liikkeitä ovat Alko, Kotipizza, Linkosuon kahvila (suljettu 2021), Pizza Hut, Subway, Tesoman apteekki, Instrumentarium, Tokmanni, 24 Pesula ja sushiravintola Wu Kong. Westerin tiloissa toimii myös Tampereen kaupungin hyvinvointikeskus, johon sisältyvät Tesoman kirjasto, Tesoman nuorisokeskus, hammashoitola, neuvola ja terveysasema sekä Fimlab.

## Lähteet
Birkdalen rautatieasema

**Birkdalen rautatieasema** on rautatieasema Birkdalen lähiössä Southportissa, Merseysidessa. Se sijaitsee Merseyrailin Northern Linen varrella.

Asema avattiin vuonna 1851. Se sai uudeksi nimekseen **Birkdale Park** huhtikuussa 1854, mutta alkuperäiseen nimeen palattiin huhtikuussa 1865. Asemaa käytti hieman yli 1,05 miljoonaa matkustajaa kaudella 2017–2018.

## Lähteet
* 

### Viitteet
QF 2 naulan Mk II

**QF 2 naulan Mk II** oli Vickersin valmistama 40 millimetrin nestejäähdytteinen Vickers-Maxim mekanismilla varustettu ilmatorjuntatykki, jonka piipun pituus oli 39 kaliiperia. Ase oli lähinnä suurennettu versio Vickersin QF 1 naulan Maxim tykistä.

Britannian kuninkaallinen laivasto tilasi vuonna 1915 risteilijöille ja sitä pienemmille aluksille soveltuvan ilmatorjunta-aseen. Alun perin aseessa käytettiin käsisyöttöisiä 35-ammuksen kankaiseen vyöhön ladattuja ammuksia, mikä myöhemmin korvattin metallilinkeistä koostuvilla vöillä. Skaalaus jätti sulkujärjestelmän mekaniikan heikohkoksi ja vikaherkäksi.

Tykkejä valmistettiin noin 7&nbsp;000 kappaletta ja sitä käytettiin keisarillisen Japanin laivastossa nimellä 40 mm/62 "HI" Shiki. Lisäksi ase oli käytössä Italian kuninkaallisessa laivastossa ja Suomen laivastossa.

## Lähteet
*
*

### Viitteet
QF 2 naulan Mk VIII

**QF 2 naulan Mk VIII** oli Britannian kuninkaallisen laivaston 40 millimetrin ilmatorjuntatykki.

Laivasto havaitsi nopeasti ampuvan moniputkisen lähitorjunta-aseen tarpeen. Aseen suunnittelu alkoi vuonna 1923 ja se pohjautui edeltäneeseen QF 2 naulan Mk II -tykkiin. Etuna työssä oli se, että ensimmäisen maailmansodan aikaisissa varastoissa oli runsaasti 2 naulan tykin ammuksia. Rahoituksen puutteiden vuoksi suunnitellut aseet saatiin käyttöön vasta 1930-luvulla.

Ensimmäiset asennukset olivat 11,8 - 17,35 tonnia. Kahdeksanputkiset Mark V ja Mark VI asennukset soveltuivat risteilijöihin ja niitä suurempiin aluksiin. Vuodesta 1935 alkaen toimitettiin neliputkista VII asennusta, joka oli puolet kahdeksanputkisesta asennuksesta. Neliputkinen asennus soveltui hävittäjiin ja niitä suurempiin aluksiin. Moniputkiset asennukset vaativat neljä erilaista asetta ja niitä kutsuttiin lempinimellä Chicago Piano.

Yksiputkiset manuaalinen Mark VIII ja sähkötoiminen Mark XVI olivat myös laajalti käytössä. Niitä sijoitettiin pääasiassa keveisiin saattajiin kuten korvetteihin ja rannikkopuolustusaluksiin kuten moottoritykkiveneisiin.
Greenled

**Greenled Oy** on suomalainen valaisimia valmistava ja toimittava yritys.

Greenledin toiminta-alueena on koko Suomi. Valaisimet valmistetaan Kempeleen tehtaalla ja lisäksi yhtiöllä on toimipaikat Vantaalla ja Tampereella. Tytäryhtiöt **Greenled GmbH** sijaitsee Speyerissa, Saksassa sekä **Greenled Ab** Trollhättanissa, Ruotsissa.

## Lähteet

## Aiheesta muualla
* Greenledin kotisivut
* Greenled GmbHn kotisivut 
* Greenled Abn kotisivut
3-kinuklidinoli

**3-kinuklidinoli** (C7H13NO) on heterosyklisiin alkoholeihin kuuluva orgaaninen yhdiste. Yhdistettä voidaan käyttää muun muassa lääkeaineiden valmistukseen ja katalyyttinä orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa 3-kinuklidinoli on väritöntä kiteistä ainetta. Se liukenee hyvin veteen ja polaarisiin orgaanisiin liuottimiin kuten etanoliin.  Asetoniin ja bentseeniin 3-kinuklidinoli liukenee heikommin. 3-kinuklidinolilla on verenpainetta alentavia ominaisuuksia. 3-kinuklidinoli on kiraalinen yhdiste ja sillä on R- ja S-enantiomeerit.

3-kinuklidinolin valmistus perustuu 3-kinuklidinonin pelkistämiseen. Yleensä pelkistys suoritetaan vedyttämällä, ja tämän jälkeen enantiomeerit erotetaan resoluutiolla. On kehitetty myös stereospesifisiä vedytysmenetelmiä. Tämän lisäksi pelkistykseen on tutkittu bioteknillisiä menetelmiä käyttäen hyödyksi mikrobien ketoreduktaasientsyymejä. 3-kinuklidinolia voidaan käyttää lääkeaineiden kuten revatropaatin, sevimeliinin ja talsaklidiinin valmistamiseen. Lisäksi siitä voidaan valmistaa kemiallisena aseena käytettyä 3-kinuklidinyylibentsilaattia. Orgaanisen kemian synteeseissä yhdistettä voidaan käyttää Baylis–Hillman-reaktion katalyyttinä, estereiden synteesissä ja eräiden aldehydien hapetuksissa.

## Lähteet
Levator

**Levator Oy** oli Hangossa sijaitseva raskas hitsaava konepaja, joka valmisti nostureita, offshore-rakenteita, tuulivoimaloiden komponentteja sekä muita järeitä teräsrakenteita. Yhtiö työllisti suoraan ja välillisesti yhteensä noin 100 henkilöä.

## Historia
Nostureiden ja muiden raskaiden teräsrakenteiden valmistaminen aloitettiin Hangossa vuonna 1969, kun Kone Oy perusti tehtaan Hangon Koppnäsiin. Sittemmin tehdas on kehittänyt toimintaansa ja muuttanut omistajaa ja on tunnettu vuodesta 1994 nimellä Levator Oy. Toimitusjohtajana toimi Petri Metsola. Yhtiön toiminta päättyi konkurssiin vuonna 2018.

## Lähteet
Run for Cover (kappale)

**Run for Cover** on yhdysvaltalaisen rockyhtye The Killersin kappale, joka julkaistiin toisena singlenä yhtyeen viidenneltä albumilta *[[Wonderful Wonderful]]* (2017).

Kappale julkaistiin 28. heinäkuuta 2017 digitaalisena latauksena ja suoratoistona ja sen musiikkivideo saman vuoden elokuussa videopalvelu YouTubessa.

## Kappaleet
### Digitaalinen lataus
# 

## Lähteet
Kunming-Changshuin kansainvälinen lentoasema

**Kunming Changshuin kansainvälinen lentoasema** ()  on lentoasema Yunnanin maakunnan pääkaupunki Kunmingissa, Kiinassa. Lentoasema sijaitsee Changshuin kylässä, Guandun kaupunkipiirissä, Kunmingissa. Matka Kunmingin keskustaan linnuntietä on noin 25 kilometriä.

Vuonna 2016 se oli Kiinan 5:nneksivilkkain lentoasema noin 42 miljoonalla matkustajalla.


Kuva:The top of New Kunming Airport.jpg | Näkymää terminaalin katolta.
Kuva:Control Tower of Changshui Airport.jpg | Lennonjohtotorni.


## Lähteet

## Aiheesta muualla

* Yunnan Airport Groupin ylläpitämä verkkosivusto
Kauhun kiskot

**Kauhun kiskot** (*Terror Train*) on Roger Spottiswooden ohjaama ja T.Y. Draken käsikirjoittama kanadalais-yhdysvaltalainen kauhuelokuva vuodelta 1980. Elokuvan pääosissa näyttelevät Jamie Lee Curtis ja  Ben Johnson.
Elokuva on  ohjaaja Roger Spottiswooden debyyttiohjaus.

## Juoni
Oppilaskunta päättää järjestää kaikkien aikojen villeimmät yliopiston päättäjäisjuhlat junassa. Junan kiitäessä raiteilla kyydissään juhlivia opiskelijoita, on kyydissä myös kutsumaton vieras, jolle juhlat junassa ovat yhtä murhaa.
   
## Näyttelijät

## Lähteet

## Aiheesta muualla
* Kauhun kiskot Rotten Tomatoes-sivustolla
Toni Basil

**Toni Basil** (oik. **Antonia Christina Basilotta**, s. 22. syyskuuta 1943) on yhdysvaltalainen laulaja-lauluntekijä, näyttelijä, elokuvantekijä, elokuvaohjaaja, koreografi ja tanssija.

Hänet tunnetaan parhaiten miljoonia myyneestä hittikappaleestaan ”Mickey” vuodelta 1982. Se sijoittui muun muassa Billboard Hot 100 -listan sijalle 1. 

## Diskografia
### Studioalbumit
**[[Word of Mouth (Toni Basilin albumi)|Word of Mouth]]* (1981)
**[[Toni Basil (albumi)|Toni Basil]]* (1983)

### Singlet
* Breakaway / I'm 28 (1966)
* Mickey (1982)
* Nobody (1982)
* Time After Time / You Gotta Proplem (1982)
* Shoppin' from A to Z (1983)
* Street Beat (1983)
* Suspense (1984)
* Do You Wanna Dance (1984)

## Filmografia
* *[[Pyjama party]]* (1964)
* *[[Pop! Pop! Pop!]]* (1964)
* *[[Village of the Giants]]* (1965)
* *Breakaway* (lyhytelokuva) (1966)
* *[[Head (elokuva)|Head]]* (1968)
* *[[Sweet Charity]]* (1969)
* *[[Easy Rider – matkalla]]* (1969)
* *[[Myra – herkkua helmoissa]]* (1970)
* *[[Rajut kuviot]]* (1970)
* *[[The Last Movie]]* (1971)
* *[[Greaser’s Palace]]* (1972)
* *[[Citizen Soldier]]* (1976)
* *[[Won Ton Ton, the Dog Who Saved Hollywood]]* (1976)
* *[[Muori, Hinkki & Speedy]]* (1976)
* *[[Angel 3 – paluu enkelten laaksoon]]* (1988)
* *[[Slaughterhouse Rock]]* (1988)
* *[[Rockula]]* (1990)
* *[[Pacific Palisades (elokuva)|Pacific Palisades]]* (1990)
* *[[Tulileikki]]* (1990)
* *[[Eating (elokuva)|Eating]]* (1990)
* *Once Upon a Time in Hollywood* (2019)

## Lähteet

## Aiheesta muualla
Wrecking

**Wrecking** voi viitata seuraaviin artikkeleihin

* The Wrecking Crew Los Angelesissa Yhdysvalloissa toiminut studiomuusikoiden ryhmä
* Wrecking Crew Vuonna 1985 julkaistu konsolipeli
* Wrecking Ball (Miley Cyrusin kappale)
* Wrecking Ball (Bruce Springsteenin albumi)
Laver Cup

**Laver Cup** on kansainvälinen tennisturnaus miehille, joka pelataan kovilla sisäkentillä kahden joukkueen − Euroopan ja maailman − välillä. Ensimmäinen turnaus järjestettiin vuonna 2017, ja se on tarkoitus järjestää vuosittain (paitsi olympiavuosina) kaksi viikkoa Yhdysvaltain avointen jälkeen. Kilpailupaikka vaihtuu myös joka vuosi. Turnaus on nimetty australialaisen tennispelaajan Rod Laverin mukaan.

Kolme päivää kestävässä turnauksessa pelataan joka päivä kolme kaksinpeliä ja yksi nelinpeli. Ensimmäisenä päivänä voitosta tienaa yhden pisteen, toisena päivänä kaksi pistettä ja viimeisenä päivänä kolme pistettä. Turnaukseen valitaan kuusi huippupelaajaa Euroopasta, jotka pelaavat kuutta vastustajaa vastaan muualta maailmasta.

Ensimmäisenä kolmena järjestyskertana joukkueiden kapteeneina toimivat entiset tennispelaajat Björn Borg Ruotsista (Eurooppa) ja John McEnroe Yhdysvalloista (maailma).

## Vuoden 2017 turnaus
Turnaus järjestettiin ensimmäisen kerran 22.−24. syyskuuta 2017 Prahassa seuraavilla joukkueilla.

## Tulokset

## Lähteet

## Aiheesta muualla
* Virallinen sivusto
Frederick Lewis Maitland

**Frederick Lewis Maitland** (7. syyskuuta 1777 – 30. marraskuuta 1839) oli Britannian kuninkaallisen laivaston linjalaiva *[[HMS Bellerophon (1786)|HMS Bellerophonin]]* päällikkö, jolle Ranskan keisari Napoleon antautui 15. heinäkuuta 1815.

## Lähteet